b'\n_START_ARTICLE_\nBeauceron\n_START_SECTION_\nBarve\n_START_PARAGRAPH_\nBeauceron je velik, mo\xc4\x8dan in kompakten pes. Pojavljata pa se dve barvi. \xc4\x8crna z rde\xc4\x8dimi o\xc5\xbeigi " rde\xc4\x8de nogavice ". O\xc5\xbeigi pa se pojavljajo na prsnem kosu, na glavi, na zadnjici in na vsaki od nog. Lahko pa je tudi \xc4\x8drno-siv z rde\xc4\x8dimi o\xc5\xbeigi. Za Beaucerona je zna\xc4\x8dilen tudi dodaten prst na zadnjih nogah. Po tem najla\xc5\xbeje poznamo Beaucerona.\n_START_SECTION_\nKarakter psov\n_START_PARAGRAPH_\nKarakter teh psov se ka\xc5\xbee v izredni inteligenci in vdanosti gospodarju. So preudarni, z izrednim posluhom do fizi\xc4\x8dno \xc5\xa1ibkej\xc5\xa1ih ljudi in z ob\xc4\x8dutkom za otroke, ki se spreminja odvisno od starosti otrok. Dominantni, a stabilni. Nepopustljivi do neznancev, odli\xc4\x8dni \xc4\x8duvaji, vsak nepovabljeni neznanec v njegovem teritoriju bo hitro in konkretno odstranjen. Za svojega Gospodarja je pripravljen storiti prav vse.\n_START_SECTION_\nRast\n_START_PARAGRAPH_\nSamci dose\xc5\xbeejo vi\xc5\xa1ino do 70 cm, samice nekaj manj. So izredno mo\xc4\x8dni in mi\xc5\xa1i\xc4\x8dasti psi. Dajejo vtis izredne mo\xc4\x8di, vendar v svojem gibanju niso okorni.'